Το διαμέρισμα βρίσκεται σε πολύ βολική τοποθεσία (3’ με τα πόδια από τη θάλασσα!, κοντά σε τοπικές ταβέρνες, μαγαζιά κτλ.) και το βρίσκει κανείς εύκολα. Έχει απίστευτη θέα. Υπάρχει, επίσης ένα μπαλκόνι στο οποίο μπορεί κανείς να καθίσει και να απολαύσει το υπέροχο ηλιοβασίλεμα. Το διαμέρισμα ήταν πεντακάθαρο, ιδανικό για ξεκούραση και είχε πάρα πολλές ανέσεις. Στην τοποθεσία που βρίσκεται το διαμέρισμα συνδυάζεται αρμονικά η θάλασσα με το βουνό. Η κ. Χρυσούλα που επικοινωνήσαμε τόσο τηλεφωνικά όσο και μέσω της πλατφόρμας ήταν εξαιρετική οικοδεσπότης, πολύ ευγενική και κατατοπιστική. Γενικότερα όλα ήταν στην εντέλεια. Το συνιστώ ανεπιφύλακτα και σίγουρα θα το επισκεφτώ ξανά!